tomron87/hebrew-wikipedia-sentences-corpus huggingface dataset:
את גורם המבנה ניתן למצוא ניסיונית על ידי מדידת זווית הפיזור בניסויי פיזור של אלקטרונים וקרני רנטגן, כאשר הוא וקטור השינוי בתנע של הפוטון, האלקטרון או הנייטרון.
ככל שקיימת קורלציה חזקה יותר במרחק המפריד בין מרכיבי המערכת, כלומר יש הסתברות גדולה למצוא ערך מסוים עבור , נקבל התאבכות בונה ב- עבור הערך , וכך ניתן להסיק על המבנה של אותו חומר.
ניסוי של פיזור נייטרונים ניתן להסיק על יחס הנפיצה של הסריג, וזאת על ידי קבלה של פונקציות דלתא נוספות המתווספות לסריג ההופכי המתקבל מניסוי הפיזור.
ניסויים מסוג זה אינם אפשריים בפיזור אלקטרונים וקרינת רנטגן, וזאת מכיוון שנייטרונים מבצעים אינטראקציה כמעט ורק עם גרעין האטום (ובכך יכולים לעורר פונונים) לעומת האלקטרונים וקרינת הרנטגן שמבצעים אינטראקציה כמעט ורק עם האלקטרונים של האטום.
במקרה זה יתקבל הביטוי הבא עבור פונקציית המבנה הדינאמית:
כאשר היא הסטייה של אטום משיווי משקל בזמן ו- הוא הפאקטור של דבאי וולר.
פיתוח של הביטוי מוביל למסקנה שהשיאים הנוספים של הפיזור המתקבלים כתוצאה מבליעה ופליטה של פונונים הם פרופורציונליים ל- .
את יחס הנפיצה ניתן להסיק מחוק שימור הקוואזי תנע של הסריג ומההנחה שהתנגשות נייטרונים באטומים היא אלסטית (חוק שימור האנרגיה).
חוקי שימור אלה, עבור בליעה\פליטה של פונון בודד, מובילים לזוג המשוואות הבאות:
כאשר הוא השינוי בתנע הנייטרון, היא השינוי באנרגיית הנייטרון, הוא וקטור בסריג ההופכי, ו- היא התדירות המתאימה לפונון בעל אורך גל .
גורם הצורה, שקשר אף הוא לתבנית הפיזור שמתקבלת, מעיד על קורלציות בתוך המפזרים הנקודתיים של גורם הצורה.
לדוגמה: התפלגות האלקטרונים באטום בודד או מיקומי מונומרים של פולימר.
עבור התפלגות האלקטרונים, גורם הצורה יהיה:
כאשר היא ההסתברות למצוא את האלקטרון במקום .
עבור גביש מושלם אינסופי (סריג בראבה) שבו המיקום של כל אטום מתואר על ידי הווקטור , כאשר יש קורלציה חזקה מאוד בין מיקום האטומים בגביש, ותתקבל התאבכות בונה אך ורק עבור וקטורי אשר שייכים לסריג ההופכי, ונקבל שפונקציית המבנה מתארת למעשה את ההתפלגות המרחבית של הסריג ההופכי.
במקרה החד-ממדי שבו מספר סופי של אטומים , במקום פונקציות דלתא גורם המבנה שיתקבל יהיה:
עבור סריג בראבה קובי בעל וקטורי הבסיס , גורם המבנה יתאפס לכל בכיוון וגורם המבנה שיתקבל הוא:
זוהי למעשה פונקציית ההתפלגות המתארת את הסריג ההופכי של הסריג הקובי הפשוט.
במקרה של נוזל לא מסודר נעשה שימוש בפונקציית ההתפלגות הרדיאלית, , אשר מתארת את הסיכוי למצוא חלקיק בספירה דקה בעלת רדיוס ועובי .
את פונקציית המבנה ניתן לרשום כך:
המספר הממוצע של השכנים הקרובים יכול להיות מוערך על ידי ביצוע אינטגרציה את השיא הראשון של פונקציית ההתפלגות הרדיאלית:
מודל אינטראקציה קשיחה (Hardcore Interaction)
דרך פשוטה לתאר נוזל היא על ידי אינטראקציה קשיחה.
במודל זה פוטנציאל האינטראקציה הוא:
כאשר נלקחת לרוב כ-2 רדיוסי הכדור הקשיח, (כלומר: המרחק המינימלי בין 2 מרכזי מסה של שני חלקיקים הוא קוטר חלקיק).
בעזרת פוטנציאל זה ניתן לחשב פונקציית ההתפלגות הרדיאלית על ידי שיטת מונטה קרלו או על ידי הקירוב האנליטי של Percus-Yevick למשוואת Ornstein–Zernike.
בגז אידיאלי, מכיוון שמדובר בחלקיקים נקודתיים ללא אינטראקציה, אין קורלציה בין מיקומי החלקיקים השונים, והמשתנים ו- הם בלתי תלויים.
בזכות זאת, נוכל להפריד את הסכום על האקספוננטים בצורה הבאה:
גורם המבנה משמש ללמידה על הסטטיסטיקה של המבנה המיקרוסקופי של חומרים כגון מוצקים, נוזלים וגזים - אך גם של מבנים יותר מסובכים כגון ממברנות, פולימרים, ספינים ועוד.
במקרה של פיזור נייטרונים ניתן ללמוד גם על הדינמיקה של המבנה, כגון יחס הנפיצה של פונונים בענפים שונים בסריג, שבאה לידי ביטוי בתוספת של שיאים חדשים שאינם נמצאים בסריג ההופכי.
קבלת מידע על הדינמיקה של הסריג, כמו יחס נפיצה של פונונים עבור צירים שונים של הגביש, אפשרית על ידי בחינת השינוי באנרגיה של נייטרונים מפוזרים כתוצאה מפליטת\בליעת פונונים.
גּוֹרְם הזקן (בדנית: Gorm den Gamle, בנורדית עתיקה: Gormr gamli, בלטינית: Gormus Vetus, נקרא גם "גורם הרפה", בדנית: Gorm Løge או Gorm den Dvaske; לפני 900 – 958 לערך) היה מלך דנמרק הראשון שהוכר מבחינה היסטורית, שמלך החל משנת 936 לערך ועד מותו בשנת 958 לערך.
מרכז שלטונו היה ילין, והוא יצר את העתיקה מבין האבנים הרוניות בילין, לכבוד אשתו תירה.
גורם היה בנו של המלך הדני האגדתי למחצה, .
הכרוניקן אדם מברמן מציין שהארדיקאנוט הגיע לדנמרק מ"נורת'מניה" ותפס בה את השלטון בראשית המאה ה-10. הוא הדיח את המלך הצעיר סיגטריג גנופסון, שמלך על חלקה המערבי של דנמרק ולאחר מותו עלה גורם למלוכה תחתיו.
על פי החיבור ההיסטורי מחזור העולם, כבש גורם בכוח לפחות חלק משטח הממלכה מידיו של המלך גונפה ואדם מברמן גורס שטרם זמנו של גורם הייתה הממלכה מפולגת.
גורם מוזכר לראשונה כמארחו של הארכיבישוף אוני מהמבורג וברמן ב-936. על פי האבנים ביילין, בנו של גורם, האראלד הראשון, "כבש את כל דנמרק", לכן מקובל לחשוב שגורם משל רק על יוטלנד ממרכז שלטונו ביילין.
גרום נשא לאישה את תירה (Thyra).
המקורות המאוחרים לגבי מוצאה ומשפחתה סותרים ומפוקפקים ואין בנמצא מקורות בני זמנה בנוגע לכך.
קברה הוא אחד מאתרי הרוגם הגדולים ביילין ובאבן שהקים גורם לכבודה הוא כינה אותה "גאולת דנמרק" או "הפרח של דנמרק".
לגורם ולתירה נולדו שלושה בנים: טוקה, קנוט והאראלד.
לתירה מיוחסת השלמת בנייתו של קו הביצורים של דנווירגה (Danevirke, כיום בגרמניה), שחצץ בין דנמרק לבין שכניה העוינים מדרום, הסקסונים.
קו ביצורים זה לא היה חדש, אך בתקופה זו הוספו לו חפיר וסוללת אדמה שבראשה גדר כלונסאות.
קו הביצורים השתרע בין מפרץ שלי (Schlei) לבין נהר טרין (Treene) לרוחב השטח שמהווה היום את מחוז שלזוויג.
גורם מת בחורף 958–959 ועל פי תיארוך באמצעות טבעות עצים ניתן להסיק כי חדר הקבורה שלו נבנה מעצים שנכרתו ב-958. נסיבות מותו תוארו על ידי ההיסטוריון הדני מהמאה ה-16, ארילד הויטפלדט:
דיווח זה סותר את המידע על האבנים הרוניות ביילין שמציינות שתירה מתה לפני גורם.
כמה ארכאולוגים והיסטוריונים גורסים שגורם נקבר קודם כל בקברה של המלכה תירה ביילין ומאוחר יותר הועברה גופתו על ידי בנו, האראלד, לתוך כנסיית העץ המקורית שביילין.
על פי תאוריה זו מקובל לחשוב שהשלד שנחשף באתר הכנסייה הנוצרית הראשונה שביילין הוא למעשה שלדו של גורם, אף על פי שתאוריה זו עדיין שנויה במחלוקת.
במהלך תקופת מלכותו של גורם, רוב הדנים עדיין האמינו באלים הנורדים ורק בתקופת מלכותו של בנו, האראלד הראשון, התנצרה דנמרק באופן רשמי.
לפיכך, הפך האראלד את מקום הקבורה המקורי של אבי כאתר זיכרון.
גורם כונה "הזקן" במובן היותו האב הקדום של המלוכה הדנית.
באותה תקופה היה נהוג לתת לאנשים כינויים, זמן רב לפני שהחל להיות מקובל השימוש בשמות משפחה.
הכינויים התחלקו למספר מאפיינים: שמות המבוססים על אירוע, שמות המבוססים על מאפיינים פיזיים, שמות עם מאפיין של לשון נופל על לשון ושמות המנוגדים לדמותו האמיתית של האדם, כמעשה לצון.
לדוגמה, כינויו של גורם "הרפה" היה מנוגד בהחלט לאופיו, הוא היה אדם מאוד ערני.
חייו לא היו ארוכים במיוחד, אך תקופת מלכותו שארכה כ-40 שנה, הייתה ארוכה בהשוואה למלכים הדנים הוויקינגים של זמנו.
סקסו גרמטיקוס בכרוניקה שלו גסטה דנורום, טוען שגורם היה זקן יותר ממלכים אחרים באותה תקופה.
מקורות על מלכים שקדמו לגורם אינם בנמצא או שנויים במחלוקת.
באפידמיולוגיה, גּוֹרֵם סִכּוּן הוא משתנה הקשור בסיכון מוגבר לתחלואה.
הקשר בין גורם הסיכון לתחלואה אינו בהכרח קשר סיבתי ישיר, אלא קשר סטטיסטי מתאמי.
המונח נטבע על ידי ויליאם קנל, מנהל מחקר פרמינגהם במאמר שפרסם בשנת 1961 בכתב העת Annals of Internal Medicine.
גורם סיכון יכול להיות מתואר במספר דרכים.
הראשונה היא באמצעות הסיכון היחסי, כפי שמחושב באופן סטטיסטי.
בצורה זו מתואר גורם הסיכון כמשתנה שגורם לתחלואה פי מספר מסוים.
למשל, המשפט "הסיכון של אישה בשנות השישים לחייה ללקות בסרטן השד גבוה פי 100 לעומת אישה בשנות ה-20 לחייה" מציג את הגיל המבוגר כגורם סיכון ללקות בסרטן השד.
דרך נוספת לתאר גורם סיכון היא על ידי הבאת שיעור הפרטים שנחשפו לגורם מתוך החולים.
דוגמה לכך היא המשפט "רק 5% מהחולים בחצבת הם מבוגרים", אשר מצביע על כך שגיל צעיר הוא גורם סיכון ללקות בחצבת.
דרך שלישית לתאר גורם סיכון היא העלייה בשיעור ההיארעות לאחר החשיפה לגורם, כפי שמתבטא במשפט הבא: "צריכה של משקה אלכוהולי באופן יומי גורמת לעלייה של כ-20 מקרים של שחמת הכבד לכל 1,000 איש מדי שנה".
גורם חצוצרתי לאי פוריות היא אי פוריות נשית כתוצאה ממספר סיבות, חלקן נרכשות וחלקן מולדות וכמו גם גורמים אחרים המעכבים את הירידה של ביצית מופרית או לא מופרית לתוך הרחם דרך החצוצרות.
גורם החצוצרה לאי פוריות הוא אי פוריות נשית הנגרמת ממחלות, חסימות, נזק, צילוק, מומים מולדים או גורמים אחרים המעכבים את הירידה של ביצית מופרית או לא מופרית לתוך הרחם דרך החצוצרות ומונעת היריון נורמלי ולידה מלאה.
גורמי החצוצרה אחראים ל-25%–30% מקרי אי פוריות.
גורם החצוצרה הוא סיבוך אחד של זיהום כלמידיה טראכומטיס בנשים.
חיידקי כלמידיה ומיקופלאסמה, המועברים במגע מיני, הם גורמי אי פוריות ותוצאות היריון שליליות הניתנות למניעה.
כשהזיהומים מחמירים, הם יכולים לגרום לאי פוריות שמקורה בחצוצרות.
לאי פוריות יכולות להיות מספר סיבות אפשריות ויכולות לא להיות מזוהות במשך שנים אחרי שזיהום של זיבה, כלמידיה או מיקופלאסמה גרם לנזק בחצוצרות, כיוון שאולי האישה שחלתה לא ניסתה להיכנס להיריון שנים לאחר מכן.
אי פוריות הוא תסמין עיקרי של גורם החצוצרה לאי פוריות ובאופן כללי מוגדר כאישה מתחת לגיל 35 שלא נכנסה להיריון אחרי 12 חודשים ללא שימוש באמצעי מניעה.
12 חודשים הם הגבול היחסי התחתון עבור זמן כניסה להיריון לפי ארגון הבריאות העולמי.
כאשר חוסר היכולת להתעבר מלווה בסימנים ותסמינים של מחלה זיהומית של האגן כמו כאב בבטן התחתונה, יכול להיות שגורם החצוצרה לאי פוריות קיים.
היסטוריה של מחלת אגן זיהומית, ראיה לפרוסקופית של צילוק ואבחון של דלקת החצוצרה תומכים באבחנה.
גורם החצוצרה לאי פוריות יכול להיגרם מזיהום כלמידיה ולכן בדיקת נוגדנים של כלמידיה היא כלי אבחון אחד.
נשים נתקלות בקושי להיכנס להיריון או לשאת תינוק עד לסיום ההיריון בגלל הצטברות של רקמה צלקתית בחצוצרות הגורמת לנזק לריסים על תאי האפיתל.
גורם החצוצרה לאי פוריות יכול להיגרם גם על ידי אנדומטריוזיס.
הרופא המטפל ישיג היסטוריה רפואית ויבחן האם יש חסימות או זיהומים בחצוצרות.
חסימה יכולה להיווצר בכל מקום לאורך החצוצרה.
החסימה יכולה להיות חלקית או חסומה לגמרי.
מידת החסימה מוערכת בדרך כלל על ידי שימוש בהיסטרופוסים.
ניתן להשתמש בלפרוסקופיה כדי לקבוע את מידת החסימה.
ניתן לראות הידבקויות באגן, אם קיימות.
מבחינים יותר (70%) בחסימה המרוחקת ממרכז החצוצרה מאשר בחסימה הקרובה למרכז.
החסימה יכולה להיגרם על ידי הידרוסלפינגס, הידבקויות באגן או מיזוג של גדילים.
חסימה של החצוצרה נגרמת על ידי זיהום, אנדומטריוזיס, מיומות, דלקת החצוצרה או רירית מיובשת.
מכיוון שהחצוצרה יכולה להתעוות בזמן ההזרקה של הצבע בתהליך היסטרופוסים, האבחנה יכולה להיו שגויה.
אם יש חשד שגורם החצוצרה לאי פוריות הוא הסיבה לאי הפוריות, הטיפול מתחיל עם או בלי אימות של הזיהום בגלל סיבוכים שיכולים להיגרם על ידי דחיית הטיפול.
טיפול נאות תלוי בפתוגן ונעשה שימוש בטיפול אנטיביוטי.
טיפול במחלות מין זיהומיות אפשריות בגופו של הפרטנר המיני מונע זיהום חוזר.
טיפול אנטיביוטי משפיע על התוצאות לטווח קצר או ארוך של נשים במצב קל או בינוני של המחלה.
עבור נשים עם זיהומים ברמה קלה עד בינונית, נרשם טיפול אוראלי או פרנטרלי.
התרופות האנטיביוטיות האופייניות שבהן משתמשים הן צפוקסיטין או צפוטטן עם דוקסיציקלין וקלינדמיצין עם גנטמיצין.
טיפול פרנטרלי חלופי הוא אמפיצילין/סולבקטם עם דוקסיציקלין.
ברגע שהזיהום סולק, ניתוח של פתיחת חלל החצוצרה יכול להצליח כדי לאפשר היריון ולידה מוצלחים.
גוֹרָמִי פנינה (שם מדעי: Trichopodus leerii) הוא מין של גורמי ממשפחת הגוראמיים, מוצאו מדרום-מזרח אסיה.
הדג נחשב לדג נוי ונפוץ בקרב מגדלים רבים בארץ ובעולם.
תבנית הפנינים שעל גופו היא שנתנה לדג את שמו.
דגים אלו מגיעים לגודל של כ-12 סנטימטרים, גוף הדג בצבע חום-כחול, מכוסה בתבנית דמוית פנינים, עם קו שחור מובהק המגיח מראשו של הדג, ובהדרגה מתדלדל עד הזנב, לדג שמות פופולריים רבים, כגון גורמי התחרה וגורמי פסיפס.
הדג, בדומה למינים נוספים ממשפחת הגוראמיים מציג הבדלים משמעותיים בין הזוויגים, בעוד שהנקבות אפורות ובעלי סנפירים קצרים, הזכרים לעומתם עם סנפירים ארוכים וצבעים חזקים יותר, בנוסף, לזכרים באזור הגחון יש כתם אדום אשר בשעת הרבייה צבעו מתחזק.
גורמי הפנינה הוא יליד תאילנד, מלזיה ואינדונזיה (שם הוא נמצא באיי סומטרה, בורניאו).
הוא חי לרוב בביצות ובמקווי מים ללא זרימה בעלי מים חומציים.
דג זה מעדיף את החלק העליון והאמצעי של המים.
אקווריום עם נפח של 120 ליטר או יותר הוא מתאים עבור זוג גורמי פנינה, אם כי נפחים גדולים יותר מומלצים מאוד, שכן דגים אלה מראים סימנים של מתח, תוקפנות חריגה ומחלות כאשר הם מרגישים מוגבלים בשטחם.
הטמפרטורות המועדפות הן 22–28 מעלות צלזיוס.
על האקווריום להיות בעל חשיפה לאוויר שכן דגים אלו נושמים אוויר אטמוספירי.
כמו כל אקווריום טרופי נצרך סינון נאות.
ולרוב אף יכלול האקווריום בתוכו תאורה, מצע, דקורציות וצמחים.
גורמי הפנינה הוא דג טריטוריאלי וצריך לדאוג שהאקווריום יאוכלס בדגים פחות או יותר בגודלו בשביל למנוע תוקפנות .
עם זאת, דג זה עשוי להיות קצת ביישן, למעשה, בימים הראשונים או השבועות הראשונים, דגים אלה מראים בדרך כלל ביישנות קיצונית ומבזבזים הרבה זמן על הסתתרות, ללא התחשבות באופי האקווריום או בתכונות המים.
אך בתנאים נאותים, הם יתגברו על כך ויהפכו פתוחים יותר ויותר, עד שיהפכו לדגים חברתיים.
אקווריום נקי הוא חובה עבור גורמי פנינה.
רבים מדגי גורמי פנינה מרגישים בנוחות כאשר האקווריום מרוהט עם צמחים רבים וקישוטים אשר מספקים מקום מסתור עבור דגים בעתות של סטרס.
גורמי הפנינה בונה קן בועות ומשתמש בצמחים כדי לעזור לקשור יחד את הבועות.
יש להפחית את מפלס המים ל-20 ס"מ במהלך הרבייה, והטמפרטורה צריכה להיות כ-28 מעלות צלזיוס ועם 7 מעלות pH, עם תנועת מים חלשה או בלעדיה.
מאחר שהדגים יכולים לנשום אוויר אטמוספירי, סינון באקווריום הרבייה אינו הכרחי.
תהליך הרבייה כולל ריקוד חיזור.
הזכר בונה קן קטן מבועות.
לאחר מכן הנקבה נעמדת תחת הקן והזכר מפתל את גופו סביב גוף הנקבה.
הגוף שלה רועד בזמן שהיא מטילה מספר ביצים.
לאחר מכן הוא משחרר אותה ומרים את הביצים בתוך הפה שלו, ואז הוא פולט אותן לתוך קן הבועות.
רצף זה חוזר על עצמו מספר פעמים, עד שהיא מסיימת להטיל.
הביצים בוקעות לאחר יומיים ומתחילים לשחות שלושה ימים לאחר מכן.
כאשר הם מתחילים עם שחייה, ניתן לתת להם ארטמיה או חד תאיים.
הזכר מטפל בדגיגים, ובימים הראשונים כאשר השרצים עדיין לא יודעים לשחות קורה לעיתים שחלק מהדגיגים נופלים מהקן הזכר מחזיר אותם בפיו לקן.
חלקם נוטים לגדול מהר יותר מאחרים, ויציגו קניבליזם כנגד אחיהם הקטנים.
גורמי התמותה השכיחים בישראל הם גורמי התמותה השכיחים ביותר, מתוך מקרי המוות שאירעו במדינת ישראל בשנים האחרונות.
גורמי התמותה של ישראל מקורם ברישום הודעות הפטירה על פי החוק במשרד הפנים.
קידוד סיבות המוות נעשה בלשכה המרכזית לסטטיסטיקה, בהתאם למילוי הודעת הפטירה על ידי הרופא שקבע את סיבות המוות, ובנוסף תהליכי עדכון ממקורות מידע אחרים.
הנתונים כוללים את הפטירות של תושבי ישראל, אך אינם כוללים פטירות ישראלים בחו"ל, ואינם כוללים נתוני חללי מערכות ישראל.
סיבת המוות היסודית (Underlying cause of death) היא הסיבה שהביאה לשרשרת האירועים שגרמה למוות, או הנסיבות שהביאו לפציעה הקטלנית, ונבחרה מתוך סיבות המוות שרשם הרופא בהודעת הפטירה, בהתאם להגדרות ולכללים בסיווג המחלות הבינלאומי.
החל משנת 1998,סיבות המוות בישראל סומלו בהתאם למהדורה העשירית של ICD, סיווג המחלות הבינלאומי - International Classification of Diseases 10th Revision.
משנת 2007 סומלו גם סיבות מוות מרובות, שכוללות את כל הסיבות המוזכרות בהודעת הפטירה.
הנתונים בפרסום על סיבות המוות המרובות מבוססים על כל האזכורים של הסיבות בהודעת הפטירה.
הניתוח המחקרי נעשה בחישוב ממוצע נע תלת-שנתי (ממוצע של שלוש שנים עוקבות).
לדירוג סיבת המוות יש מספר מגבלות: ברוב המתים בישראל לא נערך ניתוח שלאחר-המוות העשוי לזהות גורמים נסתרים, דוגמת דימומים פנימיים, גידולים וזיהומים.
מוות יחיד יכול להיות תוצאה של שילוב גורמים מרובים בהרבה מכפי שניתן לדווח בהודעת הפטירה - כולל גורמים תזונתיים, תרופתיים, זיהומיים ועוד.
לעיתים קרובות, גורמים ראשוניים כמו עישון, שתיינות אלכוהול או תזונה לא בריאה בעבר וכן נפילות ותאונות ישנות אינם נרשמים בתעודת הפטירה.
בעשור האחרון נרשמה מגמת ירידה בשיעור הפטירות במרבית סיבות המוות המובילות בישראל, בהתאם לסיבת המוות היסודית.
דירוגי עשר סיבות המוות המובילות בישראל
מסוף שנות התשעים, סרטן היא סיבת המוות המובילה ומחלות לב הסיבה השנייה, מחלת כלי דם במוח הסיבה השלישית וסוכרת הסיבה הרביעית בקרב גברים ונשים במרבית השנים.
דירוגי עשר סיבות המוות המובילות בישראל, 2017–2015
דירוגסיבת מוותמספר מוחלט של מתים1שאתות ממאירות (סרטן) 33,4162מחלות לב20,5123סוכרת7,1564מחלות כלי דם במוח (שבץ)6,8145אלח דם (מחלות זיהומיות)6,2546מחלות כליה4,7287דמנציה4,6378מחלות של מערכת הנשימה התחתונה3,8809דלקת ריאות ושפעת3,71210תאונות3,483
דירוג עשר סיבות המוות המובילות לפי מין, 2015–2017
דירוגזכריםנקבות1שאתות ממאירות (סרטן) שאתות ממאירות (סרטן) 2מחלות לבמחלות לב3סוכרתסוכרת4מחלות כלי דם במוח (שבץ)מחלות כלי דם במוח (שבץ)5אלח דם (מחלות זיהומיות)אלח דם (מחלות זיהומיות)6מחלות כליהדמנציה7תאונותמחלות כליה8מחלות של מערכת הנשימה התחתונהדלקת ריאות ושפעת9דלקת ריאות ושפעתמחלות של מערכת הנשימה התחתונה10דמנציהאלצהיימר
דירוג עשר סיבות המוות המובילות לפי קבוצת גיל, מספר מוחלט של מקרים 2017–2015
מלחמה/טרורהרעלה, כוונה לא ידועהמחלות כליהדלקת ריאות ושפעתמחלות כרוניות במערכת הנשימה התחתונה10רצחשאתות אחרותמחלות כבד כרוניות ושחמת הכבדמחלות כבד כרוניות ושחמת הכבדדמנציהאלצהיימר
דירוג עשר סיבות המוות המובילות בארץ בהשוואה בינלאומית, 2017
סיבות מוות בתוך ומחוץ לבתי החולים
דירוגבתוך בי"חמחוץ לבי"ח1שאתות ממאירות (סרטן)שאתות ממאירות (סרטן)2מחלות לבמחלות לב3אלח דם (מחלות זיהומיות)סיבה לא ידועה4מחלות כלי דם במוח (שבץ)סוכרת5מחלות כליהדמנציה6דלקת ריאות ושפעתמחלות כלי דם במוח (שבץ)7סוכרתיתר לחץ דם8מחלות כרוניות במערכת הנשימה התחתונהאלצהיימר9דמנציהמחלות כרוניות במערכת הנשימה התחתונה10תאונותתאונות11סיבה לא ידועההתאבדויות12דלקת בריאות משאיפת מוצקים/נוזליםמחלות כליה13שאתות אחרותפרקינסון14מומים מולדיםשאתות אחרות15שאר הסיבותשאר הסיבות
גורמי חיסון בחלב אם הם ההגנות המסופקות ליילוד דרך הרכיבים הפעילים הביולוגיים בחלב אם.
בעבר, חלב אם נחשב רק כמעניק חסינות פסיבית, אבל ההתקדמות הטכנולוגית הובילה לזיהוי רכיבים שונים התורמים לחיסון הטבעי של גוף היילוד.
מרכיבי חלב האם מספקים תזונה ומגנים על התינוק וכמו כן מווסתים את התפתחות מערכת החיסון והגדילה שלו.
מרכיבים של חלב האם שסווגו כבעלי היכולת לווסת את המערכת החיסונית כוללים אימונוגלובולינים, לקטופרין, ליזוזים, אוליגוסכרידים, ליפידים, ציטוקינים, והורמוני גדילה.חלק מהתפקידים של מרכיבים אלו הם תאורטיים על סמך תפקודם בחלקים אחרים של הגוף.
בנוסף, לאחרונה אף נמצא כי בחלב האם נמצא חומר חלבוני הקרוי "HAMLET" שיכול להרוס תאים סרטניים.
אימונוגלובין A הוא המרכיב החיסוני הידוע ביותר בחלב האם .
זהו הנוגדן בעל הכמות הרבה ביותר בחלב האם – הוא מהווה בין 80%-90% מכלל האימונוגלובינים הקיימים בחלב.
SIgA מספק חסינות אדפטיבית על ידי מיקוד ישיר לפתוגנים ספציפיים שהתינוק והאם נחשפו אליהם בסביבתם.
לקטופרין הוא חלבון חיסוני בעל תפקוד אנטי בקטריאלי חזק בחלב האם.
לקטופרין מגן על מעי התינוק על ידי קשירה לברזל בדם כדי למנוע מפטוגנים להשתמש בו כמשאב.
הלקטופרין מאפשר לברזל להיספג טוב יותר אצל התינוק וגם מונע מהחיידקים גישה לברזל וחוסם ציטוקינים איתותיים דלקתיים.
ציטוקינים הם מולקולות איתות פלוריפוטנטיות כלומר חלבונים שיכולים להתמיין לכל תא בגוף ובעלי יכולת להיקשר לקולטנים ספציפיים.
הם יכולים לעבור את מחסום המעי ולתווך פעילות חיסונית.
נוכחותם בחלב אם עשויה לעורר לימפוציטים האחראים להתפתחות החיסונית של התינוק.
ציטוקינים הקיימים בחלב האם כוללים את: IL-1β, IL-6, IL-8, IL-10, TNFα, and IFN-γ.
לפי הערכות, מרכיבים ביו אקטיביים בחלב אם נמצאים בו בכמה דרכים כולל הפרשה על ידי בלוטת החלב, תאי אפיתל ותאי חלב.
גורמי החיסון האימהיים מועברים על ידי לימפוציטים העוברים מהמעי של האם לבלוטת החלב, שם תאי ההפרשה של השד מייצרים נוגדנים.
מקור המיקרוביוטיקה של חלב האם אינו ברור לגמרי.
עם זאת, מספר תיאוריות הכוללות מגע בין עור האם לעור התינוק וסברות נוספות ניתנות על מנת להסביר את ההרכב המיקרוביאלי של חלב האם.
ההרכב החיסוני של חלב האם ידוע כמשתנה במהלך ההנקה, בעיקר רמות הנוגדנים נמוכות יותר בחלב בוגר מאשר בקולוסטרום, כאשר SIgA נמדד עד 12 גרם לליטר בקולוסטרום ויורד ל-1 גרם לליטר בחלב בוגר.
מחקרים מגלים כי הזמן שעובר מאז הלידה משפיע בצורה רבה על נוכחותם של גורמי חיסון, גורמי גדילה ולקטופרין בחלב.
החשיפה למיקרוביוטה דרך חלב האם היא הגירוי העיקרי להתפתחות מערכת החיסון אצל תינוקות.
מיקרוביוטה מקיימת אינטראקציה עם מערכת החיסון של התינוק על ידי גירוי השכבה הרירית, מווסתת ומפחיתה את התגובה הדלקתית, מייצרת נוגדנים ועוזרת ליצור סובלנות אוראלית.
הגנה על שכבות הרירית נובעת מהיכולת של הרירית להגביל את החיבור של פתוגנים למערכת העיכול של התינוק.
אוליגוסוכרידים (HMO) הם רכיבי פחמימה בחלב האם.
לרוב הם ניתנים לעיכול ופועלים כפרוביוטיקה כדי להזין חיידקים נפוצים במעי התינוק.
מחקרים מראים כי האוליגוסכרידים מתפקדים גם כמאפנני חיסון על ידי חסימת קולטנים המאפשרים חיבור של חיידקים פתוגניים לאפיתל במעי התינוק.
קיימים הבדלים בהרכב גורמי החיסון בחלב האם של אמהות שילדו בניתוח קיסרי לא מבחירה לעומת נשים שעברו לידה נרתיקית או בחרו בניתוח קיסרי.
מחקר שנערך בקרב 82 נשים ראה עלייה ברמות הIgA בקולוסטרום של נשים שעברו לידה קיסרית לאחר שעברו צירים וילדו לידה קיסרית לא מבחירה לעומת נשים שילדו בלידה נרתיקית או בחרו לעבור ניתוח קיסרי.
במחקר זה נטען כי ההבדלים נובעים ככל הנראה מהלחץ הכרוך בהליך כירורגי לא מתוכנן.
רמת הגורמים החיסוניים בחלב האם נמוך יותר באופן ניכר אצל נשים שעברו לידות מרובות.
מחקר שנערך בקרב נשים מקניה הראה כי רמת הIgA בחלב ירד באופן משמעותי אצל נשים שעברו 8 לידות ויותר.
הרכב חלב האם נשאר יציב יחסית למרות שינויים תזונתיים מצד האם, למעט מקרה של דילול משמעותי בכמות המזון.
שינויים עונתיים ותת תזונה משפיעים על ריכוז הגורמים החיסוניים בחלב.
בנוסף, מחקרים הראו כי שמן דגים וצריכת דגים במהלך ההיריון יכולים לשנות רכיבים המווסתים את המערכת החיסונית בחלב האם.
הבדלים בסביבה בה נמצאת האם כגון סביבה כפרית או עירונית נצפתה כמשפיעה על גורמי החיסון בחלב האם.
מה שמשפיע בסביבות אלו על השוני הם החשיפה לחקלאות ולפתוגנים.
מיקום גאוגרפי ממלא תפקיד בשינויים של הרכב חלב האם, ארץ המגורים קשורה באופן ספציפי לשינוי בגורמי החיסון.
במחקר שנערך, נמצאו שינויים של רמות גורם הצמיחה בחלב הבוגר וגם בקולסטרום בהתאמה למיקום הגאוגרפי.
עם זאת, במחקר גדול יותר נמצאה תמיכה בעקביות בנוכחות קבוצה קטנה של גורמים חיסוניים בחלב בוגר ללא תלות במיקום הגאוגרפי.
תזונת תינוקות מחלב אם לעומת תזונה מתרכובות מזון
במהלך המאה ה-20 הוכח כי הנקה מפחיתה באופן עקבי את תמותת התינוקות ואת התחלואה, במיוחד ממחלות זיהומיות.
מחקרים שהשוו בין חלב האם לתרכובת מזון לתינוקות (בלשון הדיבור מכונה גם: פורמולה) הצביעו על המרכיבים הביו-אקטיביים בחלב האם כתומכים פוטנציאליים להגנתו החיסונית.
מחקרים הראו כי תינוקות יונקים מגיבים טוב יותר לחיסונים, ומוגנים יותר מפני שלשולים, דלקת חריפה של האוזן התיכונה, אלח דם, דלקת מעי נמקית, מחלת צליאק, השמנת יתר ומחלות מעי דלקתיות בהשוואה לתינוקות המוזנים בתרכובת מזון לתינוקות.
חלב אם נתפס כמועיל במיוחד לתינוקות שנולדו לפני טווח ההיריון המלא ולאלה הסובלים מתת משקל בלידה ונמצאים בסיכון גבוה יותר לחלות במחלות זיהומיות, כגון אלח דם ודלקת קרום המוח.
כמו כן, קיים סיכוי נמוך יותר לקבל זיהום שמועבר בהנקה ישירה מאשר בערבוב תרכובת מזון לתינוקות עם מים או חלב של בעלי חיים אחרים, מה שעשוי גם להסביר מדוע חלב האם מגן יותר על התינוקות.
מכיוון שרכיבים שונים הנמצאים בחלב אם אנושי מגרים את צמיחתה של מערכת החיסון, גובר העניין בשאלה האם הנקה מספקת הגנה לטווח ארוך מפני מחלות אוטואימוניות ודלקתיות.
ארגון הבריאות העולמי מייעצים להשתמש בתרומות חלב כאשר חלב האם אינו זמין, מתוך הבנה שחלב אם מספק הגנה חיסונית שחסרה בתזונה מתרכובות מזון לתינוק.
אימהות פנו לאפשרויות של חלוקת חלב במטרה לתת חלופות לתרכובות מזון עבור התינוקות שלהן.
ההגדרה של חלוקת חלב היא תרומת חלב ללא תועלת כספית.
בנוסף, בנקים של חלב קמו כדי להסדיר ולפסטר תרומות חלב שיימכרו בשוק החוקי.
החשש העיקרי בתרומת חלב הוא שהחלב איבד תאי חיסון רבים, מיקרוביוטה ראשונית וחלבונים ביו-אקטיביים במהלך תהליך הפסטור.
בישראל קיים בנק חלב אם שבו נאספות, נבדקות ומחולקות מנות של חלב אם שנתרמות על ידי אימהות מניקות.
תרומות חלב מבוקשות מאוד לתינוקות ביחידה לטיפול נמרץ בילודים (פגים), שהוכח כי תרומת חלב האם עבורם היא המשמעותית ביותר.
השלכות או יתרונות אימונולוגיים של חלוקת חלב אינן מתועדות היטב, אך הועלו השערות כי הנקה מכמה נשים, עשויה לספק לתינוקות חיזוק חיסוני.
הסיכון הקשור לחלב מתרומות לא מוסדרות כולל אפשרות להעברת תרופות, רעלים, חיידקים פתוגניים, איידס (בלועזית: HIV) ווירוסים אחרים.
עם זאת, ישנם חוקרים הסבורים כי שיתוף חלב עשוי להיות חלק מהעבר האבולוציוני שלנו.
עדויות היסטוריות הקשורות לחלוקת חלב כוללות למשל פרקטיקות של סיעוד מינקות של המאה ה-20.
פרופילים חיסוניים של חלב בעלי חיים
חלב יונקים מכיל מים, סוכר, שומן, ויטמינים וחלבון, כאשר השוני בין המינים והיחידים הוא בעיקר בכמות הרכיבים הללו.
מלבד שונות זו, לא ידוע הרבה על גורמים ביו-אקטיביים או מווסתים חיסוניים אצל מינים רבים של יונקים.
עם זאת, בהשוואה ליונקים אחרים, בחלב האדם יש את מגוון האוליגוסכרידים הגדול ביותר.
בניגוד לבני אדם, אימהות מעלות גירה לא מעבירות גורמי חיסון לתינוקות שלהן במהלך ההיריון, מה שהופך את החלב למתן הראשון של גורמי חיסון מצד האם.
חלב בקר מכיל אימונוגלובולינים A ו-G.
בניגוד לחלב האדם בו האימונוגלובולין A הוא הנפוץ ביותר, בחלב בקר האימונוגלובולין G נפוץ יותר.
גורמים נוספים הקיימים בחלב בקר: רכיב הפרשה, אימונוגלובולין M , ציטוקינים אנטי דלקתיים ודלקתיים, וחלבונים אחרים בעלי פונקציות מיקרוביאליות.
מספר קטן של עופות מייצרים חלב הנקרא "חלב זפק".
החלב מיוצר בזפק של הציפור, אזור המשמש לאחסון מזון לפני עיכולו.
חלב זפק מכיל גורמים המווסתים את המערכת החיסונית אשר דומים לגורמים המצויים בחלב יונקים כגון אימונוגלובלין A.
מנגד, חלב הזפק שונה מחלב יונקים בכך שהוא מוצק יותר ומכיל כמות גדולה יותר של חלבון ושומן.
העופות המייצרים הפרשה זו הן יונים, פלמינגו ופינגווינים קיסרים.
אצל יונים לדוגמה, התאים בדופן הזפק מתחילים לייצר חלב בימים האחרונים של תקופת הדגירה.
התאים המלאים בנוזל הם אלו אשר יהוו את מקור ההזנה היחיד במהלך ימי חייהם הראשונים של הגוזלים.
קיימות עדיות לכך שיש קשר בין חיידקים שהתפתחו בבני האדם לבין מערכת החיסון האנושית.
העברת מיקרואורגניזמים מאם לצאצאים שלה היא אוניברסלית אצל בעלי חיים.
אצל בני אדם, החילופים המיקרוביאלים מתרחשים בעיקר בזמן שהותו של התינוק בשליה ובאמצעות חלב אם.
הימצאותן של קהילות מיקרוביאליות מורכבות בגוף האדם מעידות על כך שמערכת החיסון נבחרה לזכור ולתווך את הקולוניזציה של מיקרואורגניזמים אלה בתוך גוף האדם.
בנוסף, דיסביוזה מיקרוביאלית אצל תינוקות קשורה מאוד למחלות המתווכות על ידי מערכת החיסון כמו אלרגיות ודלקת מעי נמקית.
בתחילת חייו של התינוק, מערכת החיסון שלו לא נחשבת כמפותחת בשל היעדר המשאבים הנחוצים להגנה מפני זיהום.
תינוק אינו מסוגל לייצר ציטוקינים ספציפיים, כמו IgA, ובעיקר נוגדני IgM.
התינוק אינו מסוגל להגן על עצמו בצורה טובה ללא המרכיבים הקיימים בחלב אם, שמגרים את המערכת החיסונית ומווסתים אותה.
דינמיקה זו מאשרת את הסכמת החוקרים כי חלב האם התפתח לא רק כדי לספק יתרונות תזונתיים אלא גם גורמי חיסון לתינוק.
כמה מחקרים העריכו כי בלוטת החלב וייצור החלב התפתחו כחלק ממערכת החיסון המולדת האנושית, כאשר תפקיד ההגנה החיסוני שלה קדם לתפקידה התזונתי.
גורם גידול פיברובלסטי-23 או FGF23 הוא חלבון אנושי המקודד על ידי הגן FGF23. החלבון מופרש על ידי תאי עצם אוסטיאוציטים כתגובה לרמת ויטמין די גבוהה ופועל על הכליות להפחתת רמת הזרחן בדם על ידי הפרשתו בשתן.
מוטציות שונות ב-FGF23 הגורמות לעיכוב בפירוק החלבון גורמות לאוסטיאומלציה תורשתית.
במצבים נדירים FGF23 עשוי להיות מופרש על יד גידול סרטני ולהוביל לאוסטיאומלציה.
החלבון זוהה לראשונה בשנת 2000 אך כבר קודם לכן שוער כי קיים חלבון בעל פעילות זו.
גורמיטי או גורמיטי - שובם של אדוניי הטבע (באיטלקית: Gormiti - Il ritorno dei Signori della Natura) היא סדרת טלוויזיה איטלקית מסוגות המדע בדיוני, פנטזיה, פעולה וקומדיה, שיצאה בשנת 2008 על ידי ג'וצ'י פרציוזי ואולפני זודיאק ילדים כחלק מהזיכיון "גורמיטי", כאשר היא הראשונה מבין שלוש סדרות בעלות אותן שם.
עלילת סדרה עוקבת אחרי ארבעה ילדים רגילים הנבחרים להיות אדוניי הטבע, אשר מגנים על עולם הגורמיטי ועולמם האמיתי מפני גורמיטי האש המרושעים בזמן שתופעות משונות המתרחשות בעולם האחד משפיעות על משהו.
הסדרה שודרה בישראל בדיבוב לעברית בערוץ הילדים וזכתה לפופולריות גבוהה מאוד, החל מ-14 בפברואר 2010 עד שנת 2011. במקביל לשידור הסדרה בישראל, זיכיון הצעצועים החל להיות מופץ בארץ על ידי צעצועי אילנית בשיתוף P.M.I.
גורם סביבתי או גורם אקולוגי הוא כל גורם אביוטי או ביוטי המשפיע על אורגניזמים חיים.
גורמים אביוטיים כוללים טמפרטורת הסביבה, כמות אור השמש ו-pH של אדמת מים שבה חי אורגניזם.
גורמים ביוטיים יכללו את קיומם של אורגניזמים, מזון ונוכחות של גורמים ביולוגים, מתחרים, טורפים וטפילים.
הגנוטיפ של אורגניזם (למשל בזיגוטה) מתורגם לפנוטיפ הבוגר במהלך ההתפתחות של האורגניזם, ונתון להשפעות סביבתיות רבות.
אם ניתן להסיק שמחלה נגרמת על ידי שילוב של השפעות גנטיות וסביבתיות, ניתן להתייחס למקור האטיולוגי שלו כבעל דפוס רב גורמי.
סרטן קשור לרוב לגורמים סביבתיים.
לדברי חוקרים, שמירה על משקל תקין, אכילת תזונה בריאה, הקטנת צריכת אלכוהול והפסקת עישון, מפחיתים את הסיכון ללקות במחלה.
גורמים סביבתיים נחקרו כמשפיעים על אסתמה ועל אוטיזם.
אקספוזום הוא מערך הגורמים הסביבתיים האנושיים (שאינם גנטיים) הנוצרים מרגע ההתעברות ואילך, ומשלימים את הגנום.
המושג אקספוזום הוצע לראשונה בשנת 2005 על ידי אפידמיולוג הסרטן כריסטופר פול ווילד במאמר שכותרתו "השלמה של הגנום על ידי אקספוזום: האתגר הבולט של מדידת חשיפה סביבתית באפידמיולוגיה מולקולרית".
הרעיון של אקספוזום וכיצד להעריך אותו הוביל לדיונים ערים עם דעות מגוונות בשנת 2010, 2012, 2014 ו-2021.
במאמרו משנת 2005, קבע ווילד, "באופן המקיף ביותר, האקספוזום כולל את כל הגורמים הסביבתיים במהלך החיים (כולל גורמים הקשורים באורח החיים), מהתקופה שלפני הלידה והלאה".
הרעיון הוצע לראשונה כדי למשוך תשומת לב לצורך בנתוני גורמים סביבתית טובים ומלאים יותר למחקר סיבתי, על מנת לאזן את ההשקעה בגנטיקה.
לפי ווילד, אפילו גרסאות לא שלמות של הגורמים יכולות להיות שימושיות לאפידמיולוגיה.
בשנת 2012, ווילד התווה שיטות, הכוללות חיישנים אישיים, ביומרקרים וטכנולוגיות אומיקס, כדי להיטיב להגדיר את האקספוזום.
הוא תיאר שלושה תחומים חופפים בתוך האקספוזום:
סביבה חיצונית כללית כולל הסביבה העירונית, חינוך, גורמי אקלים, הון חברתי, דחק
סביבה חיצונית עם מזהמים ספציפיים, קרינה, זיהומים, גורמי אורח חיים (כגון עישון צריכת אלכוהול), תזונה, פעילות גופנית ועוד
סביבה פנימית הכוללת גורמים ביולוגיים כגון גורמים מטבוליים, הורמונים, מיקרוביוטה של מערכת העיכול, דלקת, ועוד
בסוף 2013, הגדרה זו זכתה להסבר מעמיק בספר הראשון שעסק באקספוזום.
בשנת 2014, מחבר הספר שינה את ההגדרה כך שתכלול את תגובת הגוף לתהליכים המטבוליים האנדוגניים אשר משנים את העיבוד של כימיקלים.
בשל השפעה סביב ובזמן ההריון, נוספו לאחרונה לאקספוזום המטבוליזם האימהי השמנת יתר/עודף משקל וסוכרת, תת-תזונה ודיאטות עתירות שומן/קלוריות.
אלו קשורות להתפתחות ירודה אצל עוברים, ובהמשך אצל תינוקות וילדים ושכיחות מוגברת של השמנת יתר והפרעות מטבוליות אחרות בגיל מאוחר יותר.
להפרעות מורכבות, נראה שגורמים גנטיים ספציפיים מהווים רק 10-30% משכיחות המחלה, אך אין דרך סטנדרטית או שיטתית למדידת השפעת הגורמים הסביבתיים.
מספר מחקרים על האינטראקציה של גורמים גנטיים וסביבתיים בשכיחות של סוכרת הוכיחו ש"גורמי אסוציאציה סביבתית רחבה" עשויים להיות אפשריים.
נכון לשנת 2016, ייתכן שלא ניתן למדוד או למדל את האקספוזום במלואו, אך מספר פרויקטים אירופאים החלו לעשות ניסיונות ראשונים.
בשנת 2012, הנציבות האירופית העניקה שני מענקים גדולים להמשך מחקר הקשור לגורמים סביביתיים.
פרויקט HELIX במרכז למחקר של אפידמיולוגיה סביבתית, שבסיסו בברצלונה, הושק בסביבות 2014, ומטרתו לחקור את השפעת האקפסוזום על החיים המוקדמים.
פרויקט שני, Exposomics, של האימפריאל קולג' בלונדון שהושק ב-2012, ביקש להשתמש בסמארטפונים המשתמשים ב-GPS וחיישנים סביבתיים כדי להעריך את החשיפה.
בסוף 2013 החלה יוזמה גדולה בשם "חיבור בין בריאות וגורמי סביבה בהתבסס על סקרי אוכלוסייה בקנה מידה גדול" (HEALS).
יוזמה זו נחשבת המחקר הגדול באירופה הקשור לבריאות הסביבה.
הוא מציע לאמץ פרדיגמה המוגדרת על ידי אינטראקציות בין רצף DNA, שינויים ב-DNA אפיגנטי, ביטוי גנים וגורמים סביבתיים.
בדצמבר 2011, האקדמיה הלאומית למדעים של ארצות הברית אירחה מפגש שכותרתו "טכנולוגיות מתפתחות למדידת אקספווזומים בודדים".
סקירה כללית של המרכז לבקרת מחלות ומניעתן, "אקספוזומים וחומרי חשיפה", מתווה שלושה תחומי עדיפות לחקר אקספוזום תעסוקתי כפי שזוהה על ידי המכון הלאומי לבטיחות ובריאות תעסוקתית.
המכון הלאומי לבריאות (NIH) השקיע בטכנולוגיות התומכות במחקר הקשור לאקספוזום, כולל חיישנים ביולוגיים, ותומכים במחקר על אינטראקציות בין גנים לסביבה.
הרעיון של פרויקט אקספוזום אנושי, המקביל לפרויקט הגנום האנושי, הוצע ונדון בפגישות מדעיות רבות.
נכון לשנת 2017 אין פרויקט כזה בשל העדר תמיכה הנובע מחוסר הבהירות לגבי האופן שבו המדע יקדם פרויקט כזה.
סקירה משנת 2011 על האקספוזום ומדעי החשיפה מאת פול ליוי וסטיבן רפפורט, "מדע החשיפה והאקספוזום: הזדמנות לקוהרנטיות במדעי הבריאות הסביבתית" בכתב העת Environmental Health Perspectives.
דו"ח משנת 2012 של מועצת המחקר הלאומית של ארצות הברית "מדעי אקספוזום במאה ה-21: חזון ואסטרטגיה", המתאר את האתגרים בהערכות שיטתיות של האקספוזום.
מושג האקספוזום תרם להצעה משנת 2010 של פרדיגמה חדשה בפנוטיפ המחלה, "עקרון המחלה הייחודית": לכל פרט יש תהליך מחלה ייחודי השונה מכל פרט אחר, בהתחשב בייחודיות של האקספוזום והשפעתו הייחודית על תהליכים פתולוגיים מולקולריים כולל שינויים באינטראקטום.
עיקרון זה תואר לראשונה במחלות ניאופסטיות כ"עקרון הגידול הייחודי".
בהתבסס על עקרון הזה של המחלה הייחודית, התחום אינטרדיסציפלינרי של אפידמיולוגיה מולקולרית פתולוגית (MPE) משלב פתולוגיה מולקולרית ואפידמיולוגיה.
שינוי גלובלי נוצר על ידי גורמים רבים, אך החמישה העיקריים הם גידול אוכלוסין, צמיחה כלכלית, התקדמות טכנולוגית, עמדות ומוסדות.
הגורמים הללו יכולים לנבוע מגורמים סוציו-אקונומיים אשר ניתן לראותם כגורמים בזכות עצמם.
הגורמים הסוציו-אקונומיים של שינויי אקלים יכולים לנבוע מביקוש חברתי או כלכלי למשאבים כגון ביקוש לעצים או לגידולים חקלאיים.
כריתת יערות טרופית למשל, נגרמת בעיקר בשל הזדמנויות כלכליות הנובעת מביקוש שטחי יבול נוספים.
דוגמה לאופן שבו גורמים סוציו-אקונומיים משפיעים על שינויי האקלים ניתן לראות בסחר בפולי סויה בין ברזיל לסין.
הסחר בפולי סויה מברזיל לסין גדל מאוד בעשורים האחרונים.
הצמיחה הזו נגרמת ממניעים סוציו-אקונומיים, כמו הביקוש הגובר לפולי סויה ברזילאית בסין, גידול השימוש בקרקע לייצור פולי סויה בברזיל והחשיבות של חיזוק סחר החוץ בין שתי המדינות.
לכל הגורמים החברתיים-כלכליים הללו יש השלכות על שינויי האקלים.
לדוגמה, עלייה בפיתוח של גידולי פולי סויה בברזיל פירושה שנדרשת יותר קרקע זמינה לכך.
זה גורם לכך שיותר יערות גשם הופכהופכים לשטחי גידול חקלאיים תוך השפעה על הסביבה.
דוגמה נוספת היא הוראת האיחוד האירופי לפיתוח דלק ביולוגי עבור מדינות החברות בארגון (Renewable Energy Directive 2009).
עם המניע הסוציו-אקונומי בינלאומי להגדלת ייצור הדלק הביולוגי גדל הביקוש בקרקע במדינות אלו.
אך כאשר שטחי גידול חקלאיים עוברים לגידולים הקשורים בביו-אנרגיה, ההיצע החקלאי המקורי פוחת, ועוד שהביקוש העולמי אליהם גדל.
זה גורם סוציו-אקונומי המביא לגידול הביקוש שטחים חקלאיים חליפיים הדרושים כדי לענות על הביקוש ובהיעדר קרקע זמינה הבישוק מגיעה לאזורים רחוקים יותר ולמדינות אחרות.
כך הופכים אזורי סוואנה במדינות אפריקה לאדמות גידולים.
יתר על כן, מניע סוציו-אקונומי שגורם לשינוי שימושי קרקע לא תמיד מתרחשים ברמה בינלאומית.
ניתן לראות את זה גם ברמת משק הבית.
לדוגמה, בוולונג סין, התושבים המקומיים משתמשים ביערות כעץ לדלק כדי לבשל ולחמם את בתיהם.
במקרה זה הגורם הסוציו-אקונומי שמשפיע כאן הוא הדרישה המקומית לעצים כדי לתמוך בקיום.
בשל כך האוכלוסייה המקומית מדללת את אספקת עצי הדלק ואנשיה נאלצים להתרחק כדי למצוא את המשאב הזה.
ביקוש זה לעצים גורם לירידת אוכלוסיית הפנדות באזור זה מכיוון שהמערכת האקולוגית שלהם נהרסת.
גורמיטי: העידן החדש (באיטלקית: Gormiti: The New Era) היא סדרת טלוויזיה איטלקית, מסוגת דרמה, הרפתקאות וקומדיה, אשר מבוססת על מותג הצעצועים "גורמיטי" שנוצר על ידי Giochi Preziosi.
הסדרה, אשר מיועדת לקהל יעד של בנים בגילאי 6–11, בוימה על ידי מריו פארוצ'יני, והופקה על ידי Rainbow S.p.A שבבעלותו של איג'יניו סטראפי בשיתוף Rai.
הסדרה כוללת שתי עונות שצולמו ביחד, כאשר בכל אחת יש 10 פרקים באורך 22 דקות.
באיטליה הסדרה שודרה בערוץ Rai 2 ובשירות הסטרימינג Rai Play, כאשר כולם בבעלות רשת RAI.
העונה הראשונה החלה באיטליה ב-28 באוקטובר 2024 והסתיימה ב-2 בנובמבר של אותה שנה, כאשר העונה השנייה והאחרונה החלה יומיים לאחר מכן, ב-4 בנובמבר, והסתיימה ב-8 בנובמבר.
בהשראת הסדרה ישנה תוכנית רישוי שכוללת מוצרים שונים.
הסדרה עוקבת אחר גלן, קרטר, זיין וסקיי, ארבעה צעירים מכדור הארץ שקיבלו מהרוחות הגורמיות כוחות כדי להוביל קרב נגד נבלים שמאיימים להרוס את כדור הארץ וממלכת גורם.
במהלך הסדרה הנערים לומדים כיצד להשתמש בכוחות שלהם, כיצד לסמוך זה על זה וכיצד לעבוד כצוות.
סקיי (מילי פורטונטו אסקיני) – הגורמיטית הנקבה היחידה.
אחת הבנות הפופולריות ביותר בבית הספר.
חובבת אומנות שיש לה משפחה חשובה.
זיין (פדריקו קמפלה) – אחד מארבעת הגורמיטים.
יש לו היסטוריה משפחתית מורכבת, ואח צעיר לו הוא צריך לדאוג.
גלן (רובל טספמיכאל) – אחד מארבעת הגורמיטים.
חנון, מגושם ואירוני, אשר נלחץ מהוריו.
קרטר (פרנצ'סקו ברטוזי) – אחד מארבעת הגורמיטים.
גר עם דודתו מפני שאיבד את הוריו.
מנהיג החבורה שמנסה לשמור על כולם מאוחדים.
מירידל (קלייר פלאצו) – מדריכת הגורמיטים.
בורס קאראק (פרנצ'סקו פלנדה) – לוחם גורם ששייך לשבט האוויר.
הלורד גרייבן (טים דייש) – האנטגוניסט של הסדרה.
רוצה לכבוש את ממלכת גורם.
הברון דורהון (אנדראה קוקו) – הגנרל המרושע של המים האפלים.
הגנרלית אודרה (נעמי מדיני) – הגנרלית המרושעת של האוויר האפל.
הגנרל פרקטור (סימון ריזוני) – הגנרל המרושע של האדמה האפלה.
הגנרל קראטר (אנדראה ברואטו) – הגנרל המרושע של האש האפלה.
מר קמפל (ברוטיוס סלבי) – המורה להיסטוריה של בית הספר.
המאמן ריינולדס (יונב ג'וזף) – המורה לחינוך גופני של בית הספר.
גברת פיני (ג'ניפר מישיאטי) – המורה למדעים של בית הספר.
עונהמספר פרקיםתקופת שידור מקורית שידור ראשוןשידור אחרון11028 באוקטובר 20242 בנובמבר 20242104 בנובמבר 20248 בנובמבר 2024
"גורמיטי" הוא מותג צעצועים איטלקי שנוצר על ידי Giochi Preziosi שבבעלות אנריקו פרציוזי בשנת 2005. המותג זכה להצלחה רבה ברחבי העולם, בין היתר בישראל, והופקו בהשראתו שלוש סדרות טלוויזיה מונפשות - "גורמיטי" (2008–2011), "גורמיטי: הטבע מכה שנית" (2012–2013) ו"גורמיטי" (2018–2021).
לאחר שפרציוזי פנה לאיג'יניו סטראפי, המייסד והבעלים של חברת ההפקה האיטלקית Rainbow S.p.A, הוחלט להפיק את סדרה זו שתהיה מבוססת על מותג הצעצועים ובשונה מהסדרות הקודמות תהיה בלייב אקשן.
סטראפי ציין שהתנאי היחידי להפקת הסדרה היה שהיא תהיה בבעלות מלאה של Rainbow S.p.A.
בשנת 2023 הוכרז שהסדרה תכלול שתי עונות שבכל אחת יהיו 10 פרקים באורך 22 דקות, כאשר הושקה בה כ-15 מיליון אירו בלי שום עסקה עם גוף שידור.
בהמשך הושקה תקציב נוסף מחברת ההפקה Rai Kids שלקחה גם חלק בהפקת הסדרה, כמו כן חלק ממימון התקציב הוא מהמנהל הכללי לקולנוע ואודיו-ויזואלי.
סטראפי ציין ש"גורמיטי הוא קניין רוחני איטלקי", ושהוא מעוניין שהסדרה תצליח ברחבי כל העולם, דבר שהוא משוכנע שיקרה "אם נפעל עם תשומת לב, תשוקה ורעיונות".
הסדרה עוסקת בערכים הקשורים לשמירה על איכות הסביבה, נושא שסטראפי נוהג לשים עליו דגש בפרויקטים שלו.
הסדרה בוימה על ידי מריו פארוצ'יני.
צוות שחקני הסדרה כולל ליהוק בין-לאומי, בו נכללים שחקנים איטלקים ואנגלים, כאשר כולם דוברי אנגלית.
הבחירה שצוות השחקנים ידבר אנגלית היא מפני שיש רצון שהפרויקט יצליח ברחבי העולם, בין היתר באמריקה, בה לא אוהבים דיבוב.
בחירה דומה נעשתה בהפקת הסדרה "גורל: סאגת ווינX", שמשמשת כעיבוד לייב אקשן לסדרת ההנפשה "מועדון ווינX" שנוצרה על ידי סטראפי.
סטראפי ציין שהוא היה מעוניין שיופיעו בסדרה קבוצות אתניות שונות בתור הדמויות הראשיות, אך לצערו הוא לא הצליח להשיג ליהוק של אסייתי עקב מגבולות תקציב.
בנובמבר 2023 הוכרז באופן רשמי הליהוק של הסדרה, כאשר את ארבע הדמויות הראשיות, הגורמיטים של כדור הארץ, יגלמו מילי פורטונטו אסקיני בתור סקיי, פדריקו קמפלה בתור זיין, רובל טספמיכאל בתור גלן ופרנצ'סקו ברטוזי בתור קרטר.
השחקנים "נבחרו בקפידה על ידי ההפקה", כאשר "כמעט כולם קטינים ובעלי חוויות ראשונות בעולם המשחק".
בנוסף אליהם, נודע שישחקו בסדרה קלייר פלאצו בתור מירידל והשחקן האנגלי טים דייש בתור הלורד גרייבן.
בהמשך החודש נודע שישתתף בסדרה גם אנדראה קוקו, זוכה העונה ה-11 של האח הגדול באיטליה.
שחקנים נוספים בסדרה כוללים את פרנצ'סקו פלנדה בתפקיד בורס קאראק, נעמי מדיני בתפקיד הגנרלית אודרה, סימון ריזוני בתפקיד הגנרל פרקטור, אנדראה ברואטו בתפקיד הגנרל קראטר, ברוטיוס סלבי בתפקיד מר קמפל, יונב ג'וזף בתפקיד המאמן ריינולדס וג'ניפר מישיאטי בתפקיד גברת פיני.
פארוצ'יני ציין שהוא מקווה שהסדרה תדובב לפחות ל-25 שפות, כאשר הוא מעוניין ששחקני הסדרה ידבבו את הדמויות שלהם באיטלקית.
במאי 2024 הכריז סטראפי שבכל מדינה בה הסדרה תשודר יהיה דיבוב מותאם לשפה המקומית.
שתי העונות של הסדרה צולמו ביחד, כאשר הפרויקט יצא לייצור באפריל 2023 והתרחש ברחבי איטליה.
בצילומים השתתפו כ-150 אנשי צוות, כאשר הם אינם צולמו באופן כרונולוגי על פי פרקי הסדרה.
סטראפי שיתף "הפרויקט הזה ראה אותנו מטיילים ברחבי איטליה ומחפשים מקומות מיוחדים שיכולים להתאים לעולם הפנטסטי הזה של הגורמיטי".
בדצמבר 2023, כפי שתוכנן, הסתיימו הצילומים.
המקומות שנבחרו לצילום כוללים את מערות פראסי, הרמיטאז' של סנטה מריה אינפרה סקסה, קראקו, רומא ואפריליה שבנפת לאטינה.
סטראפי ציין שהצילומים במיקומים אילו הם "הזדמנות מצוינת לגלות לעולם את המוזרויות של אדמתנו [באיטליה]", שלפי דבריו "חייבת לקבל ערך".
לסטראפי חשובה הצגת איטליה ברחבי העולם, ואף הוא לקח חלק בהפקת המיני-סדרה "מועדון ווינX: הקסם של איטליה" שמציגה "מקומות יוצאי דופן" במדינה באמצעות פיות הווינX.
קראקו היא עיר רפאים מאז 1980, לכן היו שם המון מקומות לא שמישים שגרמו לסיבוך במהלך הצילומים.
אנשי ההפקה היו "צריכים להשתמש בכוח רב, כולל כושר המצאה, בין שטח לא אחיד, צוקים, כל הדברים שהיו קצת מסובכים לניהול".
הצילומים במערות פראסי היו גם מאוד מאתגרים, מפני שניסו לשמור על הסביבה שם כמה שאפשר.
בינואר 2024 דווח שבשנת 2023 ביקורו במערות כ-298 אלף מבקרים, עודות סדרת הטלוויזיה.
האפקטים המיוחדים של הסדרה נוצרו על ידי Rainbow CGI, כאשר הם נועדו להעניק לפרויקט "חותם מרעיש על ידי שחזור מיקומים בסגנון פנטזיה מלא והוספת כוחות וקסם לסצנות".
במהלך הצילומים השחקנים לבשו חליפות לכידת תנועה עם חיישנים, שנועדו לשחזר את התנועות שלהם במחשב.
פארוצ'יני ציין שרמת האפקטים המיוחדים בסדרה היא גבוהה, ושהוא מעוניין שהיא תראה כמו של האמריקאים כדי "להוכיח שאנחנו [האיטלקים] יכולים לעשות את אותו הדבר".
בספטמבר 2023 הכריז סטראפי "אפקטים מיוחדים הם בסיסיים.
התחלנו אותם שישה חודשים לפני תחילת הצילומים ונסיים לעבוד עליהם בעוד שנה".
בינואר 2024 נודע שהחל שלב הפוסט-פרודקשן של הסדרה, אשר כולל סאונד, ויזואליה, עריכה, Computer-generated Imagery ואפקטים מיוחדים.
פארוצ'יני ציין שהתהליך אמור להמשך עד יוני 2024.
בספטמבר 2023 נודע שסדרת הטלוויזיה, אשר מיועדת לקהל יעד של בנים בגילאי 6–11, תחל את שידוריה בשנת 2024. כשנשאל איפה הסדרה תשודר, ענה סטראפי ש-RAI הוא "שותף היסטורי" שלו, אך עם זאת הוא מתכוון להציג את ההפקה בשוק כדי למצוא יעד לפלטפורמה.
באוקטובר 2023 הסדרה הוצגה בכנס המפיצים MIPJunior, שם היא נחשבה כאחת מתוך חמש עשרה ההפקות המובילות ביותר.
בנובמבר 2023 נודע שהסדרה תחל את שידוריה באיטליה באחד הערוצים של רשת RAI בסתיו 2024, ושהטריילר שלה יופץ בינואר של אותה שנה.
בינואר 2024 הוכרז שהסדרה תוצג בפסטיבל סן רמו שיתרחש במהלך חודש פברואר.
ב-10 בפברואר 2024 הוצג בפסטיבל טיזר הסדרה, אשר בהמשך היום פורסם ברשתות החברתיות.
לרגל הצגת הטיזר קיבל סטראפי פרס מצוינות מראש העיר של סן רמו, אלברטו ביאנצ'רי, "כהוקרה על המחויבות המתמדת והמסורה של היזם והאמן בתחום הבידור האיכותי המיוצר באיטליה".
במאי 2024 פורסם שהסדרה צפויה להתחיל את שידוריה באיטליה בחודש אוקטובר של אותה שנה.
ב-3 ביוני 2024 פורסם טיזר נוסף של הסדרה.
בחודש יולי פרק הבכורה של הסדרה הוקרן בבכורה עולמית בפסטיבל הסרטים של גיפוני, ונודע שהיא תשודר באיטליה בערוץ Rai 2 ולאחר מכן בערוץ Rai Gulp ובשירות הסטרימינג Rai Play, כאשר כולם בבעלות רשת RAI.
ב-27 בספטמבר 2024 הופץ הטריילר הרשמי של הסדרה ואיתו תאריך הבכורה, 28 באוקטובר.
בנובמבר 2023 שיתף סטראפי שלאחר שידור הסדרה באיטליה היא תופץ ברחבי העולם בשנת 2025, כאשר יש שלוש פלטפורמות בארצות הברית שמעוניינות לרכוש אותה.
במאי 2024 נודע שהסדרה נמכרה לשידור בצרפת וספרד, כאשר בחודש ספטמבר נודע שהסדרה תשודר בצרפת בערוץ Gulli ובספרד בערוץ Clan.
בספרד הסדרה החלה את שידוריה ב-12 באוקטובר 2024 ובצרפת ב-27 באוקטובר של אותה שנה, לפני שידור הבכורה באיטליה, מדינת המקור.
בספטמבר 2024 נודע שהסדרה נרכשה לשידור ביוון, כאשר היא החלה את שידוריה במדינה ב-4 בנובמבר של אותה שנה בערוץ ניקלודיאון.
באוקטובר 2024 הוכרז שהסדרה תשודר בבריטניה ברשת BBC, ובמרץ 2025 נודע שהיא תופץ גם בשירות הסטרימינג של הערוץ, BBC iPlayer, כאשר השידורים החלו ב-14 באפריל.
הסדרה הולחנה על ידי כריסטיאנו מקרי, והיא כוללת שלושה שירים מקוריים:
Brave Knights 4 – בביצוע כריסטיאנו מקרי
New Age Gormiti – בביצוע בנדטה יארדלה
בספטמבר 2023 הוכרז שבהשראת הסדרה תהיה תוכנית רישוי שתכלול מוצרים שונים, ביניהם ספרים, בובות אספנות, צעצועים, משחקי קופסה, ביגוד ומוצרי מזון.
באוגוסט 2024 הושק אתר האינטרנט הרשמי של הסדרה, והחלו לצאת לחנויות באיטליה צעצועים ובובות פעולה ואספנות בהשראת הדמויות והעלילה.
בנובמבר 2024 הושק פרויקט חינוכי עבור בתי הספר באיטליה בשם "Gormiti – The New Era Game".
הפרויקט קודם בחסות המשרד לאיכות הסביבה באיטליה בתמיכת Corepla, והוא עוסק בנושאיים מרכזיים הקשורים לאיכות הסביבה בשיתוף דמויות ועלילת הסדרה.
גוּרְמַן (אכלן) הוא אדם שמפיק הנאה ועניין רב מצריכת אוכל ושתייה טובים.
גורמן התייחס במקור לאדם שהיה "גרגרן אוכל ומשקה", אדם שאכל ושתה יתר על המידה.
למילה גורמן (הצרפתית) יש קונוטציות שונות מהמילה הדומה לה גורמה, שמדגישה אדם בעל חך מעודן ומיושמת לעיתים קרובות יותר על המכין של האוכל מאשר על צורך המזון.
יחד עם זה בפועל, שני המונחים קשורים קשר הדוק, שכן שניהם מרמזים על הנאה מאוכל טוב.
שימוש חלופי ותיק יותר של המילה הוא לתאר אדם המפריז בצריכת מזון ושתייה, כגרגרן או כזללן.
לגבי השימוש האחרון במונח, קיים חשש מקביל בקרב הצרפתים שהמילה שלהם להערכת מטבח גורמה, כלומר איכותי ואנין () נכללת היסטורית ברשימה הכנסייה הקתולית הצרפתית של שבעת החטאים.
עם האבולוציה במשמעות של וגם התרחקו מהגרגרנות.
הצרפתית דוגלים בכך כיום שהכנסייה הקתולית תעדכן את הרשימה האמורה כך שתתייחס לגרגרנות () במקום לאכלנות ().
שימוש חלופי נוסף של המילה זכה לפופולריות בקרב מעצבי בשמים בקלן.
בתחום זה, ובשימוש זה, גורמן מתייחס לא לאדם, אלא לקטגוריה של ריחות הקשורים למאכלים, כמו קקאו, תפוח ושזיף.
גוש אמונים הייתה תנועה חברתית דתית-לאומית שקמה אחרי מלחמת יום הכיפורים ופעלה להקמת התנחלויות ביהודה ושומרון, בגולן, בחבל עזה ובסיני.
התנועה קמה מתוך תפיסה דתית בעיקרה, אך בשנותיה הראשונות סחפה גם חילונים רבים, רובם חברים בהתיישבות העובדת ("חוג עין ורד").
זאת לאחר שמאז מלחמת ששת הימים ועד הקמתה לא הוקמו נקודות התיישבות חדשות ביהודה ושומרון, מלבד חידוש היישוב היהודי בחברון קריית ארבע והקמתו מחדש של כפר עציון ואלון שבות.
מדיניות זו של הרב צבי יהודה בוטאה על ידיו עוד טרם מלחמת ששת הימים, ומקורה באמונה כי יישוב הארץ כולה מהווה חלק מתהליך הגאולה, ותלמידיו - שחונכו לה על ידו לאורך שנים אלו, פעלו לאורה.
התנועה קמה רשמית מספר חודשים לאחר מלחמת יום הכיפורים, ב-7 בפברואר 1974 (ט"ו בשבט תשל"ד), בכינוס יסוד שנערך בביתו של הרב יואל בן נון באלון שבות.
במסמך הייסוד "גוש אמונים, תנועה לחידוש ההגשמה הציונית" - נכתב כי: "גוש אמונים קם מתוך מטרה ליצוק בשורה חדשה-ישנה בכלים ובדפוסים קיימים, כדי לשוב ולעורר מחדש להגשמה ציונית מליאה במעשה וברוח...
תוך הכרה כי מקור החזון במורשת ישראל ובשורשי היהדות, ותכליתו - הגאולה השלימה לעם ישראל ולעולם כולו".
לאחר כינוס היסוד פנו המשתתפים אל הרצי"ה קוק, ששמח על היוזמה וחיזק את המקימים.
מספר חודשים לאחר מכן, בחודש סיוון, כינס הרצי"ה חמישה עשר רבנים מרחבי הארץ, חלקם בוגרי ישיבת מרכז הרב, לישיבה בביתו.
הוא ישב בראש השולחן כשלצידו הושיב את הרב אברהם שפירא, ונאם על חשיבות ההתיישבות בארץ ישראל כמצווה דחופה שאף תרפא את העם מרפיון הרוח.
הוא הסביר שחשוב שיהיה בה שיתוף עם כל חלקי העם.
תנועת גוש אמונים כללה מועצה מצומצמת שעסקה בעניינים שוטפים, ומועצה מורחבת שהתוותה את הדרך וסיפקה לה גב פוליטי רחב.
המנהיג הרוחני שלה היה הרב צבי יהודה הכהן קוק.
אבי שגיא ודב שוורץ מנו ארבע הנעות להקמת התנועה:
שיקום פוליטי של המחנה הדתי-ציוני שנדחק מאז הקמת המדינה ושלטון מפא"י למעמד שולי ולעיסוק בנושאי דת, ללא השפעה של ממש על החברה הישראלית.
שיקום ציוני-חלוצי - המחנה הדתי-ציוני לא השתתף באופן משמעותי בתנועת ההתיישבות טרם הקמת המדינה ובניו התבוננו בקנאה במעשים החלוציים של הפלמ"ח והתיישבות חומה ומגדל, שגם אם שיתפו דתיים, היו מפעלים חילוניים.
אנשי גוש אמונים נהנו מתמיכתם של אנשי חוג עין ורד של ההתיישבות העובדת בגוש אמונים, אותו ראו כממשיך רוחם ודרכם החלוצית.
זיקה רגשית ואידאולוגית לאדמה ושאיפה רומנטית "לחונן רגבי עפרה" של ארץ ישראל, תוך ניצול הזדמנות היסטורית להגשים את ערכי הפועל המזרחי לשיבה אל אדמת האבות ולעבדה, שהתבטאו בכתבים שנלמדו ב"בני עקיבא".
הנעה דתית משיחית - יישוב הארץ כפרק בציר הזמן המיתי מגלות לגאולה, ברוח תורת הרב צבי יהודה קוק ואביו הרב אברהם יצחק הכהן קוק.
תנועת גוש אמונים קמה כקבוצה בתוך המפלגה הדתית-לאומית, המפד"ל, ממנה נפרדה במהרה מתוך כוונה להרחיב את שורות התנועה ולכלול בהן גם חילונים התומכים בדרכה.
פעילות גוש אמונים החלה בהפעלת לובי בכנסת ובהפגנות נגד נסיגות טריטוריאליות ישראליות, ובכלל זאת הסכמי ההפרדה בגולן.
עד מהרה התפתח דפוס מאבק חדש סביב נושא ההתנחלות בשטחים שנתונים במחלוקת.
כך התיישבו במאי 1974 אנשי הארגון בבונקר בקוניטרה.
גרעין זה הקים בהמשך את היישוב קשת.
בהמשך הוקם גרעין 'אלון מורה' שנועד להתיישב באתר הקרוב ביותר לעיר שכם.
לאחר שב-3 ביוני 1974 הקים יצחק רבין ממשלה חדשה, שלח לו מזכיר הגרעין, בני קצובר, מכתב שבו הודיע שחברי הגרעין נחושים לעלות להתיישב באזור שכם.
חברי הגרעין חששו ממסע הדילוגים של מזכיר המדינה האמריקני הנרי קיסינג'ר, שדרש נסיגות ישראליות מהשטחים שנכבשו בששת הימים בתמורה להפסקת האש בחזית הסורית והמצרית.
הניסיון להתיישב בשומרון היה המאבק הגדול והמתוקשר של תקופת ראשיתה של גוש אמונים.
ניסיון ההתנחלות הראשון של "גרעין אלון מורה" נעשה בט"ו בסיוון תשל"ד (5 ביוני 1974), יחד עם הרב צבי יהודה הכהן קוק בחווארה (ארבעה קילומטרים מדרום לשכם) שם הכריזו על הקמת 'אלון מורה'.
גם בניסיונות הבאים להתיישב בשומרון נעשה שימוש בשם זה.
עם חברי הגרעין באו עוד כמאה אנשים, בהם חברי הכנסת אריאל שרון, גאולה כהן וזבולון המר.
תוך שעה הוקמו 16 אוהלי בד.
כעבור זמן קצר הגיעו נציגי צה"ל והחל משא ומתן.
הוצע לגרעין לעבור למחנה קדום.
בקרב חברי הגרעין התעורר ויכוח אם לקבל את הצעת הפשרה.
בהתייעצות עם הרב צבי יהודה קוק הוחלט לא לקבלה.
בעקבות כך פונו המתנחלים כשהם מתנגדים בצורה פסיבית.
שבע פעמים נעשו שם ניסיונות התיישבות, שלא אושרו על ידי הממשלה והורדו על ידי הצבא.
כחודש לאחר מכן, ב-25 ביולי, עלו פעילי גוש אמונים וחברי-כנסת (בהם שרון ואהוד אולמרט, לימים שניהם יכהנו כראשי ממשלת ישראל), לתחנת הרכבת הנטושה סבסטיה.
גם ראש האופוזיציה, מנחם בגין, הגיע למקום והצהיר כי "אין ממשלה שיש לה זכות למנוע מיהודי להתיישב בכל מקום בארץ ישראל".
הממשלה הציבה להם אולטימטום של 4 ימים להתפנות ולאחר שפקע הם פונו בכוח על ידי צה"ל.
באוגוסט 1974 הוקם "גרעין שילה" שפעל להקמת כפר תעשייתי בשילה.
באוקטובר 1974 ביצע גוש אמונים "מבצע התנחלות" נרחב, שכלל ניסיונות התנחלות בו זמנית במספר מקומות, תוך מספר ימים: בוואדי קלט, ביריחו, במעלה אדומים, בנבי סאלח, בתל שילה, במסחה, בבעל חצור ובעין סיניא.
צה"ל פינה את המתנחלים מכל האתרים.
באפריל 1975 הותר לפלוגת־עבודה של "גרעין שילה" ללון במחנה הצבאי הירדני הנטוש סמוך לעין יברוד לצורך עבודה עבור קבלן שהועסק על ידי משרד הביטחון בהר בעל חצור הסמוך.
הגרעין הודיע שאין מדובר בניסיון התנחלות.
בהמשך הפך המקום להתנחלות עפרה.
ניסיונות נוספים להתיישב בסבסטיה נעשו במהלך 1975 (ב-5 וב-19 במרץ וב-25 בנובמבר), ובכולם פונו המתיישבים ביום שבו הגיעו למקום.
ב-30 בנובמבר 1975, חנוכה תשל"ו, עלו אלפי אנשים למקום.
רובם הלכו לצורך כך קילומטרים ברגל.
בניסיון זה הצליחו אנשי גוש אמונים ותומכיהם הרבים להישאר בתחנה במשך עשרה ימים.
ב-8 בדצמבר הוצעה פשרה על ידי המשורר חיים גורי והשר ישראל גלילי, שיותר לגרעין אלון מורה להתגורר במחנה הצבאי קדום, הסמוך לסבסטיה.
שני הצדדים הסכימו, ולימים הפך מחנה "קדום" ליישוב "קדומים".
ב-19 במאי 1977, יומיים לאחר שהליכוד ניצח בבחירות לכנסת, הכריז מנהיגו, מנחם בגין, בעת שביקר את "גרעין אלון מורה" בסמוך למחנה קדום, ש'בקרוב יהיו הרבה אלוני מורה'.
אף על פי כן, בשל לחצי הממשל האמריקני וכדי למנוע פגיעה בשיחות השלום עם מצרים, לא מיהרה הממשלה ליישם מדיניות כזו.
אנשי גרעין אלון מורה, שביקשו לעבור ליישוב קבע, החלו בפעולות מחאה, ובשיאן ניסו להתיישב בחווארה בספטמבר 1978. ב-7 בינואר החליטה ועדת השרים לענייני ביטחון לראות בגרעין אלון מורה "מועמד להתנחלות בעתיד הקרוב".
לאחר ויכוח בעניין, אישרה הממשלה ב-3 ביוני 1979 את התיישבות הגרעין סמוך לכפר רוג'ייב, מדרום מזרח לשכם.
בעקבות עתירה לבג"ץ נגד שימוש בקרקעות מופקעות של תושבי רוג'ייב לצורך הקמת התיישבות, פסק בית המשפט כי ההפקעה אינה חוקית והממשלה החליטה להעביר את היישוב אלון מורה למקומו הנוכחי בהר כביר.
בשנים 1977–1978 הכינו במזכירות גוש אמונים "הצעה לתוכנית להתיישבות ביהודה ושומרון בקיץ תשל"ז" בהתאם לתוכנית זו התארגנו גרעיני התיישבות.
העלייה לנקודות שנקבעו בתוכנית בוצעה במסגרת "מבצע 12 הגרעינים".